פרס (הוקרה)

פרס הוא תגמול כאות הוקרה על פעילות שלדעת מעניק הפרס ראויה לשבח. מבחינה פסיכולוגית הפרס יכול לשמש כחיזוק להתנהגות רצויה. קבלת הפרס ניתנת עבור עצם הפעילות ללא קשר למניעים שעוררו אותה. לעיתים מדובר בפעילות שנעשתה שלא על-מנת לקבל פרס, אך הוכרה ככזו, ולעיתים מדובר בפעילות שנעשתה במסגרת תחרות, מתוך כוונה לזכות בפרס. הפרס הוא בדרך כלל בעל ערך כספי, ולעיתים יש זיקה בין גובה הפרס לבין יוקרתו. הזכאות לקבלה של פרס נבדקת על פי קריטריונים שנקבעו על ידי האדם או הארגון אשר בחרו להעניק אותו. ההחלטה על הענקת הפרס נעשית בדרך כלל על ידי ועדה שעיסוקה בכך, הבוחרת את הזוכים מתוך רשימת מועמדים שנמסרה לה. לעיתים נקבע זוכה יחיד בפרס, ולעיתים הוא מתחלק בין זוכים אחדים, בצורה שוויונית, או תוך קביעת היררכיה (פרס ראשון, פרס שני וכן הלאה). לעיתים נוצרת מחלוקת ציבורית סביב רשימת הזוכים. בדרך כלל הזוכים בפרס שמחים לקבלו, אך לעיתים מסרב הזוכה לקבל את הפרס, מסיבות שונות. כחלק מיוקרתו של הפרס, הוא מוענק בטקס חגיגי. התיעוד הראשון של מתן פרסי הוקרה הוא מיוון העתיקה, שם הוענקו פרסים בגין ניצחונות בתחרויות ספורט שונות, תחרויות זמרה, ומחזות תיאטרון. ברומא העתיקה הוענקו פרסים בגין מעללים יוצאי דופן בשדה הקרב. פרס נובל: פרס שנתי בתחומים: פיזיקה, כימיה, פיזיולוגיה או רפואה, ספרות, שלום וכלכלה. נחשב הפרס היוקרתי ביותר. פרס אבל: פרס שנתי למתמטיקאים מדליית פילדס מוענק אחת לארבע שנים לעד ארבעה מתמטיקאים מתחת לגיל ארבעים. פרס אנדרסן: מוענק בדנמרק אחת לשנתיים לסופרים ומאיירים בתחום של ספרות ילדים ונוער. פרס איג נובל: מוענק מדי שנה לאנשי מדע שערכו מחקרים מוזרים וחסרי ערך. פרס טיורינג: ניתן על ידי ה-ACM, האגודה האמריקאית למחשבים, ונחשב לפרס החשוב ביותר במדעי המחשב. פרס רומא: פרס שנתי הניתן על ידי האקדמיה לאמנות בפאריס לתלמידים מצטיינים במוזיקה, ציור, אדריכלות ופיסול. פרס הוגו ניתן מדי שנה עבור סיפורי המדע הבדיוני או הפנטזיה הטובים ביותר בשנה שחלפה. פרס גתה: לאנשי שם בתחומי הספרות, השירה, המוזיקה, האמנות הפלסטית והכימיה. פרס וולף המוענק בישראל, מאז שנת 1978, למדענים ואמנים מכל העולם, בגין הישגים מיוחדים במדע ובקידום הידידות בין בני האדם. פרס פוליצר: פרס אמריקני שנתי לתקשורת המונים, שנחשב לפרס החשוב ביותר לעיתונות הכתובה. פרס בלצן: מוענק על הישגים אקדמיים יוצאי דופן בתחומי מדעי הרוח, מדעי הטבע, תרבות, וכן למאמצי שלום. פרס הולברג: מוענק על הישגים אקדמיים במדעי הרוח והחברה. פרס פריצקר: מוענק מדי שנה, מאז היווסדו בשנת 1979, לאדריכל שתרם באופן בולט לתחום האדריכלות. פרס אוסקר: מוענק על ידי האקדמיה האמריקאית לקולנוע ונחשב לפרס הקולנוע היוקרתי ביותר בארצות הברית ובעולם. פרס כדור הזהב: הפרס היוקרתי ביותר בכדורגל. בישראל מחולקים, בין היתר, הפרסים הבאים: פרס אבי חי: המוענק ליחידים ומוסדות הפועלים לקירוב לבבות בין המחנות השונים בחברה היהודית בישראל. פרס אביטל - לעידוד מצוינות בהוראת המתמטיקה. אות אביר איכות השלטון - מוענק מדי שנה על ידי התנועה לאיכות השלטון. אות הנשיא להתנדבות - מוענק מדי שנה על ידי נשיא מדינת ישראל. פרס אחדות ישראל פרס המוענק לאישים, גופים או ארגונים שתרמו לאחדות בעם. אות זכויות האדם ע"ש אמיל גרינצוויג - מוענק מאז 1981 על ידי האגודה לזכויות האזרח לאדם או לארגון על תרומה מיוחדת לקידום זכויות האדם בישראל. פרס א.מ.ת: המוענק ליוצרים בתחומי המדע, מדעי החברה והרוח, התרבות והאמנות. פרס הצילינדר הנודד: פרס המוענק מדי שנה על ידי אמנות לעם, עבור קידום התרבות והאמנות בפריפריה. פרס אקו"ם: פרס בתחום היצירה במוזיקה ובספרות. פרס ארדש, למתמטיקאים. פרס בוני ציון: מוענק מדי שנה במטרה להוקיר את הישגיהם של עולים ממדינות דוברות אנגלית ולהביא לידי הציבור את תרומתם יוצאת הדופן למדינת ישראל. פרס ביאליק: פרס ספרותי ותיק וחשוב ליוצרים בתחום ספרות יפה וחוכמת ישראל, מוענק מאז שנת 1933 על ידי עיריית תל אביב-יפו. פרס ביטחון ישראל: פרס הניתן מדי שנה ליחידים או לגופים שתרמו תרומה יוצאת דופן לביטחון של מדינת ישראל. פרס בן יצחק: פרס דו-שנתי למאיירים של ספרי ילדים, המוענק על ידי המשפחה ומוזיאון ישראל, אגף הנוער. פרס בראשית - פרס שנתי הניתן על ידי ראש ממשלת ישראל לאיש מקצוע רב הישגים... שיוכל להעניק השראה לדור הצעיר של העם היהודי". פרס ברנר: פרס ספרותי יוקרתי, המוענק אחת לשנה, על ידי אגודת הסופרים וקרן משפחת האפט. פרס ברנשטיין: פרס שנתי המוענק ליוצרים צעירים בתחומי השירה, הספרות והמחזאות. פרס גורני: פרס המוענק על ידי העמותה למשפט ציבורי בישראל. פרס דן דוד: פרס המתחלק לשלושה חלקים, עבר הווה ועתיד. בכל חלק נבחרים מדי שנה תחומים שונים לקבלת הפרס. פרס הלפרין: פרס כתיבה המוענק על ידי המכללה למנהל. פרס הרצל - פרס המוענק על ידי עיריית הרצליה לאישים בעלי תרומה בולטת בתחום הציונות. פרס התיאטרון הישראלי: פרס המוענק מדי שנה על ידי האקדמיה הישראלית לתיאטרון, עבור מצוינות בתחום התיאטרון. פרס זאב לספרות ילדים ונוער. פרס חשין: פרס בתחום חקר המשפט שמוענק על ידי קרן שניאור זלמן חשין והפקולטה למשפטים באוניברסיטה העברית בירושלים. פרס טשרניחובסקי: פרס ספרותי ותיק וחשוב למתרגמים, מוענק מאז שנת 1942 על ידי עיריית תל אביב-יפו. פרס ירושלים לספרות ולשירה. פרס ישראל: פרס המוענק מדי שנה ביום העצמאות, בתחומים: מדעי היהדות, הרוח והחברה, מדעי החיים ומדעים מדויקים, תרבות ואמנות ומפעל חיים - תרומה מיוחדת לחברה ולמדינה. פרס כץ: מוענק על ידי קרן כץ למפעלים העוסקים בשילוב ההלכה היהודית בחיים המודרניים. פרס לויצקי, למתמטיקאים בתחום האלגברה פרס לנדאו: פרסי מפעל הפיס לאמנויות הבמה ולמדעים ומחקר ע"ש לנדאו, בכתריסר קטגוריות אומנות ומדע, המשתנות בכל שנה. פרס מנכ"ל רשות השידור ששמו הוחלף ל"פרס הצטיינות עיתונאית ע"ש אילן רועה"- לכתבים ועיתונאים מצטיינים ברשות השידור ובתאגיד השידור הישראלי פרס נסיהו: לעבודות דוקטורט במתמטיקה. פרס סוקולוב: לעיתונות הכתובה והאלקטרונית. פרס סמי מיכאל: פרס הניתן מדי שנה על תרומה לחברה בכל הקשור לצמצום פערים חברתיים ולמתן שוויון הזדמנויות. פרס ספיר: פרס שנתי המוענק ליוצרים בתחומי הספרות. פרס עוז ציון - ניתן על פעילות בהגשמת הציונות. הפרס מוענק מדי שנה, החל משנת 2008, לשלושה זוכים, בטקס שמתקיים ביום ירושלים. פרס עקביהו: פרס ספרותי יוקרתי, שערכו מגיע לכמה עשרות אלפי שקלים, המוענק על ידי אוניברסיטת בר-אילן למשוררים עבריים ולחוקרי שירה עברית, על מפעל חייהם. פרס פתאל: פרס לחקר המשפט המוענק מדי שנה על ידי הפקולטה למשפטים באוניברסיטת חיפה. פרס צגלה: פרס לעידוד כתיבה אקדמית המוענק על ידי הפקולטה למשפטים באוניברסיטת תל אביב. פרס צלטנר: פרס לחקר המשפט המוענק על ידי ארגון רוטרי, קרן צלטנר למחקר שליד רוטרי ישראל והפקולטה למשפטים באוניברסיטת תל אביב. פרס קפלן (רפואה) - פרס הניתן מדי שנה על ידי האיגוד הישראלי לכירורגיה פלסטית לעבודות מחקר המצטיינת בתחום. פרס ראש הממשלה לסופרים עבריים (נקרא לעיתים "פרס ראש הממשלה ליצירה"). פרס ראש הממשלה ליצירה ספרותית ביידיש. פרס רפפורט המוענק ב-3 קטגוריות: אמנות, מחקר ביו רפואי ועשייה נשית פורצת דרך ומחוללת שינוי בחברה הישראלית פרס רקנאטי: פרס רקנאטי-צ'ייס-רש"י למורה היזם, פרס שנתי המוענק למורים שפיתחו יוזמות חינוכיות. פרס שולמית אלוני: פרס הניתן מדי שנה על קידום זכויות אדם, צדק חברתי וחיים משותפים של יהודים וערבים. פרס שרת התרבות בתחומי היצירה הספרותית: פרס שנתי על שם אריק איינשטיין המוענק מדי שנה לאומנים ותיקים היוצרים ופועלים לקידום התרבות בישראל בתחומי- זמר עברי, מוזיקה אמנותית, מחול, תיאטרון, אומנות פלסטית, קולנוע וספרות. פרס מפעל חיים רשימה קצרה מלי קמפנר-קריץ, פרסים ספרותיים: מיליון ש"ח בשנה, באתר ynet, 16 ביולי 2001 דוד עמנואל, ‏פרסים, חברות באקדמיה למדעים ושאר ירקות, קתרסיס 9, אביב תשס"ט 2008 מיה סלע, מה מתרחש מאחורי הקלעים של פרסי הספרות בישראל, באתר הארץ, 14 בנובמבר 2014 פרסים, דף שער בספרייה הלאומית